ג'וליה זהר

ג'וליה זהר (בערבית: جوليا زهر, נולדה ב-1955) היא אשת עסקים ערבייה ישראלית נוצרית, בעלים ומנכ"לית של מפעל אל-ארז. היא האישה הראשונה שמנהלת מפעל בחברה הערבית ויו"ר קרן "מסירה" של ארגון הג'וינט. זוכת אות התעשייה "מטעם התאחדות התעשיינים - מחוז צפון" ב-2015 ואחת מ-50 הנשים המשפיעות של גלובס לשנת 2019.

ביוגרפיה 
זהר למדה חינוך באוניברסיטת חיפה והייתה מורה למתמטיקה ועוזרת למנהל ברשת בתי הספר "מפתן". לאחר עיסוק רב-שנים בהוראה ובחינוך, פרשה זוהר מתחום זה בשנת 2003 לאחר שהתאלמנה מבעלה אסעד. בניסיון לשמר את מפעל חייו, החלה לנהל את מפעל "אל ארז" שהקים.

אל ארז 

"אל ארז" הוא מפעל לייצור טחינה וחלבה. תוצרת המפעל משווקת בישראל ומשנת 2005, גם בעולם - בעיקר בארצות הברית. מוצר המפעל זכה במקום הראשון באיכות המוצר בהשוואה לאחרים, בבדיקת תוכנית התחקירים "כלבוטק" בשנת 2013. המפעל בבעלות משפחת זהר, לאחר שהועבר לשליטתם של ג'וליה וילדיה לאחר פטירתו של בעלה.

פעילות חברתית
זהר פעילה חברתית ומשמשת כיו"ר ההנהלה של קרן "מסירה" של הג'וינט למען בעלי מוגבלויות בחברה הערבית. היא זכתה באות התעשייה במחוז צפון לשנת 2015, לאור תרומתה לקהילה ולתעסוקה בצפון. ביוני 2020, הודיעה זהר ברשתות החברתיות כי חברת אל-ארז הודיעה שתממן קו סיוע לקהילת הלהט"ב בחברה הערבית. חברת הכנסת עאידה תומא סלימאן והקרן החדשה לישראל תמכו בתרומתה לצד תרומתה של זהר לקו הסיוע. החברה ספגה על כך ביקורת וקריאות לחרם צרכנים מצד גורמים שמרניים בחברה הערבית. בפועל, הקריאות להחרים את המותג הביאו לתוצאה ההפוכה, עם זינוק במכירות בשיעור של כ-28%. זוהי הייתה לפעם הראשונה שחברת מזון ישראלית בבעלות ערבית הביעה תמיכה פומבית בקהילה הגאה.

זהר מתגוררת בנצרת ואם לשניים. בנה יוסף מנהל את חברת הבת אל ארז US שפועלת בארצות הברית.

פרסים 
2021- אות אבירת מרכז פרס לשלום ולחדשנות

2022 - תואר דוקטור לשם כבוד מאוניברסיטת בר-אילן

קישורים חיצוניים

הערות שוליים 

מנכ"ליות ישראליות
מנכ"לים ישראלים
ערביות נוצריות ישראליות
ערבים נוצרים ישראלים
מורות למתמטיקה בישראל
מורים למתמטיקה בישראל
פעילות חברתיות ישראליות
פעילים חברתיים ישראלים
נצרת: אישים
נשות עסקים ישראליות
אנשי עסקים ישראלים
ישראליות זוכות פרסים
דירקטוריות ישראליות
דירקטורים ישראלים
בוגרי תיכון סנט ג'וזף (נצרת)
בוגרות אוניברסיטת חיפה
בוגרי אוניברסיטת חיפה
פעילות למען זכויות להט"ב בישראל
מקבלות תואר דוקטור לשם כבוד מאוניברסיטת בר-אילן
מקבלי תואר דוקטור לשם כבוד מאוניברסיטת בר-אילן
פעילים למען זכויות להט"ב
ישראליות שנולדו ב-1955
ישראלים שנולדו ב-1955